ঝালকাঠি প্রতিনিধি: ঝালকাঠি আইনজীবী সমিতির তরুণ সদস্য মো. আল-মাহবুব সুমনকে সমিতি থেকে তিন মাসের জন্য সাময়িক বরখাস্ত করা হয়েছে। আজ রবিবার ঝালকাঠি জেলা আইনজীবী সমিতির এক জরুরি সভায় এ সিদ্ধান্ত নেয়া হয়। বাংলাদেশ বার কাউন্সিলের বিধি বিধান এবং জেলা আইনজীবী সমিতির গঠনতন্ত্র লঙ্ঘন করে অনৈতিক কার্যকলাপ করে সমিতির ভাবমূর্তি নষ্ট করার অভিযোগে আল-মাহবুব সুমনকে বহিস্কার করা হয়েছে। জেলা আইনজীবী সমিতির ভিজিল্যান্স কমিটির সম্পাদক মুনসী আবুল কালাম আজাদ এ তথ্য নিশ্চিত করেছেন।